**8. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

 **2020. szeptember 28-i nyilvános ülésére**

**Tárgy: Beszámoló az Önkormányzat részvételével működő társulások 2019. évi**

 **tevékenységéről**

**Előterjesztő:** Fábián Gusztáv polgármester

**Előkészítette:** Nagy Éva ügyintéző **Jogszabállyal nem ellentétes**

 **dr. Szabó Tímea**

  **jegyző**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény IV. fejezete az alábbi, helyi önkormányzatok társulásaira vonatkozó szabályokat tartalmazza:

***87. §*** *A helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.*

***A helyi önkormányzatok társulásának általános szabályai***

***88. §*** *(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

***89. §*** *(1) A társuláshoz csatlakozni naptári év első, abból kiválni naptári év utolsó napjával lehet, ha törvény vagy a társulási megállapodás másként nem rendelkezik.*

*(2) A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.*

*(3) A társulási tanács minősített többséggel dönt a társulásból történő kizárásról.*

***90. §*** *(1) A társulás a feladatkörébe tartozó közszolgáltatások ellátására - jogszabályban meghatározottak szerint - költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőiket. A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.*

*(2) A társulás működési költségeihez - a társulási megállapodás eltérő rendelkezése hiányában - a társulás tagjai az általuk képviselt települések lakosságszámának arányában hozzájárulnak.*

*(3) A társulás saját vagyonnal rendelkezhet.*

*(4) A társulás megszűnése, a társulásból történő kiválás, kizárás esetén - eltérő megállapodás hiányában - a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.*

*(5) A társulásból történő kiválás esetén a vagyontárgy társulási tag részére történő kiadását a társulási megállapodásban meghatározott időtartamra, de legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.*

***91. §*** *A társulás megszűnik:*

*a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;*

*b) ha a társulás tagjai a 88. § (2) bekezdés szerinti többséggel azt elhatározzák;*

*c) a törvény erejénél fogva;*

*d) a bíróság jogerős döntése alapján.*

***92. §*** *A társult önkormányzatok képviselő-testületei megállapodhatnak abban, hogy a vitás kérdésben bármelyik képviselő-testület kérheti a megállapodásban megjelölt önkormányzati érdekszövetség által felkért tagokból álló egyeztető bizottság állásfoglalását, továbbá abban, hogy a közigazgatási per megindítása előtt a képviselő-testület az egyeztető bizottság állásfoglalását kéri.*

***A társulási megállapodás alapvető szabályai***

***93. §*** *A társulási megállapodás tartalmazza:*

*1. a társulás nevét, székhelyét;*

*2. a társulás tagjainak nevét, székhelyét, képviselőjét;*

*3. a társuláshoz tartozó települések lakosságszámát;*

*4. a társulás által ellátott feladat- és hatásköröket;*

*5. a társulás döntéshozó szervét, döntéshozó szervének tagjait megillető szavazatarányt;*

*6. a döntéshozatalának módját, a minősített döntéshozatal eseteit;*

*7. a közös fenntartású intézmények megnevezését;*

*8. a társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértékét, teljesítésének módját;*

*9. a társulás tagjai által vállalt pénzügyi hozzájárulás nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);*

*10. a társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét;*

*11. intézmény közös alapítása esetén az alapítói jogok gyakorlására vonatkozó részletes rendelkezéseket;*

*12. a társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módját;*

*13. a társulás szolgáltatásai igénybevételének a társulás által meghatározott feltételeit;*

*14. a társulás működéséről évente legalább egy alkalommal történő beszámolás kötelezettségét;*

*15. a társulás működésének ellenőrzési rendjét;*

*16. a megállapodás módosításának feltételeit;*

*17. a társulásból történő kiválás és kizárás feltételeit;*

*18. a társulás megszűnése esetén a tagok egymással való elszámolásának kötelezettségét, módját;*

*19. azt, amiben a képviselő-testületek megállapodtak.*

***A társulás szervezete és működése***

***94. §*** *(1) Az önkormányzati társulás döntéshozó szerve a társulási tanács.*

*(2) A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.*

*(3) A társulási tanács döntését határozattal hozza.*

*(4) A társulási tanács akkor határozatképes, ha ülésén a megállapodásban meghatározott számú, de legalább a szavazatok felével rendelkező képviselő jelen van. A javaslat elfogadásához a megállapodásban meghatározott számú, de legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.*

*(5) A tíznél több tagból álló önkormányzati társulás társulási tanácsának érvényes döntéséhez a megállapodásban meghatározott számú, de legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.*

*(6) A megállapodásban meghatározott döntéshez minősített többség szükséges.*

*(7) A minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.*

*(8) A döntéshozatali eljárás egyéb szabályairól - beleértve a szavazatarányok és a költségek viselésének kérdését is - a társulás tagjai a társulási megállapodás keretében szabadon döntenek. Törvény vagy a társulási megállapodás eltérő rendelkezésének hiányában a társulás minden tagját egy szavazat illeti meg.*

***95. §*** *(1) A társulási tanács tagjai közül elnököt választ, alelnököt választhat. Együttes akadályoztatásuk esetén a tanács ülését a korelnök hívja össze és vezeti.*

*(2) A társulási tanács döntéseinek előkészítése, végrehajtásuk szervezése érdekében bizottságokat alakíthat.*

*(3) A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.*

*(4) A társulási tanács munkaszervezeti feladatait (döntések előkészítése, végrehajtás szervezése) eltérő megállapodás hiányában a társulás székhelyének polgármesteri hivatala látja el.*

*(5) A társulási tanács ülésén a társult önkormányzatok jegyzői tanácskozási joggal részt vehetnek.*

**Salföld Önkormányzata** 2019. évben a következő 3 önkormányzati társulásban vett részt:

- Badacsonytomaj Város és Ábrahámhegy, Salföld községek Napközi Otthonos óvodai ellátását biztosító Intézményi Társulás, mint tag település.

- Révfülöp és Térsége Óvodai Intézményfenntartó Társulás, mint tag település

- Tapolca Környéki Önkormányzati Társulás, mint tag település.

**I. Badacsonytomaj Város és Ábrahámhegy, Salföld községek Napközi Otthonos óvodai ellátását biztosító Intézményi Társulás**

A társulás célja, hogy az óvodai nevelés és oktatás kötelező feladatok ellátása során a finanszírozás minél hatékonyabb és költségkímélőbb legyen, valamint biztosítható legyen a szakmai pedagógiai munka színvonala.

A társulásnak három tagja van: Badacsonytomaj, Ábrahámhegy, Salföld.

Magyarország helyi önkormányzatairól szóló 2011. évi CLXXXIX. törvény 95. §-a alapján Badacsonytomaj város és Ábrahámhegy, Salföld községek Napközi otthonos óvodai ellátását biztosító Intézményi Társulás Társulási Tanácsának működéséről évente be kell számolnia a képviselő-testületnek. A Társulási Tanács 2019. évi munkájáról a Társulás 2019. november hónapban tájékoztatta a Képviselő-testületet.

A tájékoztatást a Képviselő –testület 2/2020. (II.10.) határozatával elfogadta.

**II. Révfülöp és Térsége Óvodai Intézményfenntartó Társulás**

A társulás célja, hogy az óvodai nevelés és oktatás kötelező feladatok ellátása során a finanszírozás minél hatékonyabb és költségkímélőbb legyen, valamint biztosítható legyen a szakmai pedagógiai munka színvonala.

A társulásnak négy tagja van: Révfülöp, Ábrahámhegy, Balatonrendes, Salföld

A Társulási megállapodás 14. pontja szabályozza a Társulás működéséről szóló beszámolási kötelezettséget. Ennek keretében a társulásban résztvevő önkormányzatok polgármestere a saját képviselő-testületének évenként, a költségvetési éves beszámoló keretében ad számot a társulás tevékenységéről, a pénzügyi helyzetéről, a társulási cél megvalósulásáról.

A Társulási Tanács 2019. évben összesen 6 alkalommal ülésezett.

**2019. február 11.**

Napirendi pontok:

1.) Révfülöp és Térsége Óvodai Intézményfenntartó Társulás és a Révfülöp és Térsége Napközi Otthonos Óvoda 2019. évi költségvetési terve.

2.) A 2019. évi közbeszerzési terv elfogadása.

3.) Révfülöp és Térsége Napközi Otthonos Óvoda általános felvételi időpontjának, nevelési évben indítható csoportok számának, nyitva tartásnak, a nyári zárva tartás időpontjának, az óvoda felvételi körzetének meghatározása, megállapodás elfogadása.

**2019. április 24.**

Napirendi pontok:

1.) Révfülöp és Térsége Óvodai Intézményfenntartó Társulás 2018. évi költségvetésének módosítása.
2.) Révfülöp és Térsége Óvodai Intézményfenntartó Társulás 2018. évi zárszámadás.
3.) Pályázati kiírás a Révfülöp és Térsége Napközi-otthonos Óvoda óvodavezetői állásának betöltésére.

**2019. július 17.**

Napirendi pont:

1.) Óvodavezetői állásra pályázat elbírálása, intézményvezetői megbízás adása

**2019. szeptember 5.**

Napirendi pontok:

1.) Révfülöp és Térsége Napközi Otthonos Óvoda 2018/2019. nevelési év beszámolója

2.) Révfülöp és Térsége Napközi Otthonos Óvoda 2019/2020. Munkatervének véleményezése

3.) Révfülöp és Térsége Óvodai Intézményfenntartó Társulás 2019. évi költségvetésének módosítása

4.) Révfülöp és Térsége Napközi Otthonos Óvoda Szervezeti Működési Szabályzat módosítása

**2019. november 14.**

Napirendi pontok:

1.) A Társulási Tanács Elnökének és Alelnökének megválasztása

2.) Révfülöp és Térsége Óvodai Intézményfenntartó Társulás, Társulási megállapodás módosításának véleményezése és a Társulás Szervezeti és Működési Szabályzatának módosítása

**2019. december 12.**

Napirendi pont:

1.) 2019. évi módosított költségvetés előterjesztése

A Társulási Tanács 2019. évben az alábbi határozatokat hozta:

**1/2019. (II.11.) határozat:** Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 26. § (1) bekezdése alapján az alábbiak szerint döntött a gazdálkodásáról szóló 2019. évi költségvetés elfogadásáról:

A Társulási Tanács a Révfülöp és Térsége Óvodai Intézményfenntartó Társulás 2019. évi költségvetés bevételi fő összegét 55.596.130 forintban kiadási fő összegét 55.596.130 forintban állapította meg.

A Társulási Tanács a Révfülöp és Térsége Napközi Otthonos Óvoda 2019. évi költségvetés bevételi fő összegét 76.352.130 forintban, kiadási fő összegét 76.352.130 forintban állapította meg.

**2/2019. (II.11.) határozat:** A Társulási Tanács az államháztartásról szóló 2011. évi CXCV. törvény 29/A. §-a alapján a társulás saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapította meg:

Saját bevételek összege: 2019. – 0; 2020. – 0; 2021. – 0; 2022. – 0;

Adósságot keletkeztető ügyletekből eredő fizetési kötelezettségek: 2019. – 0; 2020. – 0; 2021. – 0; 2022. – 0.

**3/2019. (II.11.) határozat:** Révfülöp és Térsége Óvodai Intézményfenntartó Társulás Társulási Tanácsa a 2019. évi költségvetéshez kapcsolódó tájékoztatási kötelezettséget elfogadta.

**4/2019. (II.11.) határozat:** Révfülöp és Térsége Óvodai Intézményfenntartó Társulás a közbeszerzésekről szóló 2015. évi CXLIII. törvény 42. §-a alapján a Társulás, mint ajánlatkérő által 2019. évben lefolytatandó közbeszerzési eljárások éves tervét nemleges megjelöléssel jóváhagyta. Megbízta a Társulási Tanács elnökét, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

**5/2019. (II.11.) határozat:** Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Napközi Otthonos Óvoda

* általános felvételi időpontját az óvodavezető javaslatának a figyelembevételével az alábbiakban határozta meg:
	+ 2019. május 6. 9.00 -12.00 óráig; 2019. május 7. 9.00 -12.00 óráig; 2019. május 8. 13.30-16.00 óráig; melynek helye: Révfülöp és Térsége Napközi Otthonos Óvoda, Révfülöp, Óvoda köz 20.
* az indítható óvodai csoportok számát a 2019/2020 nevelési évre: 2 csoportban határozta meg;
* az óvoda heti nyitva tartási ideje: hétfőtől –péntekig 7.00 –16.30-óráig;
* az óvoda éves nyitva tartása a nevelési évben szeptember 1-től augusztus 31-ig tart, mely időszakból a nyári zárva tartást 2019. augusztus 5-től 2019. augusztus 30-ig tartó időszakban határozta meg;
* az óvoda nyári zárva tartás idejére igény esetén a gyermekek elhelyezését –az intézmények között létrejött külön megállapodás alapján –a Köveskáli Közös Fenntartású Napközi-otthonos Óvoda által biztosította;
* a Társulási tanács az óvodai felvételi körzetet a hatályos alapító okirat alapján Révfülöp település, Ábrahámhegy település, Balatonrendes település, Salföld település közigazgatási területeire határozta meg;
* a Társulási Tanács a 2019/2020. nevelési évre vonatkozó Intézmény Beiskolázási Tervet az előterjesztés szerint elfogadta;
* a Társulási Tanács az Intézmény 5 évre szóló továbbképzési Programját az előterjesztés szerint elfogadta.

**6/2019. (IV.24.) határozat:** Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 34. § (6) bekezdése alapján az alábbiak szerint döntött a gazdálkodásáról szóló 2018. évi költségvetés módosításáról:

A Társulási Tanács a Révfülöp és Térsége Óvodai Intézményfenntartó Társulás 2018. évi költségvetés bevételi fő összegét 54.765.274 forintban kiadási fő összegét 54.765.274 forintban állapította meg.

A Társulási Tanács a Révfülöp és Térsége Napközi Otthonos Óvoda 2018. évi költségvetés bevételi fő összegét 78.466.939 forintban, kiadási fő összegét 78.466.939 forintban állapította meg.

**7/2019. (IV.24.) határozat:** Révfülöp és Térsége Óvodai Intézményfenntartó Társulás Társulási Tanácsa a 2018. évi költségvetésének módosításához kapcsolódó tájékoztatási kötelezettséget elfogadta.

**8/2019. (IV.24.) határozat:** Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 91 § (3) bekezdése alapján az alábbiak szerint döntött a gazdálkodásáról szóló 2018. évi költségvetési beszámoló elfogadásáról.

A Társulási Tanács a Révfülöp és Térsége Óvodai Intézményfenntartó Társulás 2018. évi költségvetési beszámoló bevételi főösszegét 54.280.443 forintban kiadási főösszegét 54.280.269 forintban állapította meg.

A Társulási Tanács a Révfülöp és Térsége Napközi Otthonos Óvoda 2018. évi költségvetési beszámoló bevételi főösszegét 77.783.347 forintban, kiadási főösszegét 76.106.965 forintban állapította meg.

**9/2019. (IV.24.) határozat:** Révfülöp és Térsége Óvodai Intézményfenntartó Társulás Társulási Tanácsa a 2018. évi zárszámadáshoz kapcsolódó tájékoztatási kötelezettséget elfogadta.

**10/2019. (IV.24.) határozat:** Révfülöp és Térsége Óvodai Intézményfenntartó Társulás a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdetett a Révfülöp és Térsége Napközi-otthonos Óvoda óvodavezető munkakör betöltésére.

**11/2019. (VII.17.) határozat:** Révfülöp és Térsége Óvodai Intézményfenntartó Társulás megállapította, hogy az óvodavezető munkakör betöltésére kiírt pályázati felhívásra benyújtott pályázat érvényes és ezért a pályázati eljárás eredményes volt. A Társulási Tanács a pályázat alapján Vókóné Bognár Ibolya pályázatát támogatta és 2019. augusztus 1. napjától 2024. július 31. napjáig terjedő 5 éves időtartamra megbízta a Révfülöp és Térsége Napközi Otthonos óvoda óvodavezetői feladatainak ellátásával.

**12/2019. (IX.05.) határozat:** Révfülöp és Térsége Óvodai Intézményfenntartó Társulás Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján az Óvoda 2018/2019. nevelési év beszámolóját elfogadta.

**13/2019. (IX.05.) határozat:** Révfülöp és Térsége Óvodai Intézményfenntartó Társulás Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján az Óvoda 2018/2019. nevelési évi Munkatervét az előerjesztés szerinti tartalommal elfogadta.

**14/2019. (IX.05.) határozat:** Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 34. § (6) bekezdése alapján az alábbiak szerint döntött a gazdálkodásáról szóló 2019. évi költségvetés módosításáról:

A Társulási Tanács a Révfülöp és Térsége Óvodai Intézményfenntartó Társulás 2019. évi költségvetés bevételi fő összegét 55.596.130 forintban kiadási fő összegét 55.596.130 forintban állapította meg.

A Társulási Tanács a Révfülöp és Térsége Napközi Otthonos Óvoda 2019. évi költségvetés bevételi fő összegét 78.695.130 forintban, kiadási fő összegét 78.695.130 forintban állapította meg.

**15/2019. (IX.05.) határozat:** Révfülöp és Térsége Óvodai Intézményfenntartó Társulás Társulási Tanácsa a 2019. évi költségvetés módosításához kapcsolódó tájékoztatási kötelezettséget elfogadta.

**16/2019. (IX.05.) határozat:** Révfülöp és Térsége Óvodai Intézményfenntartó Társulás Társulási Tanácsa elfogadta a Révfülöp és Térsége Napközi Otthonos Óvoda Szervezeti Működési Szabályzat módosítását.

**17/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa Kondor Gézát a Társulási Tanács Elnökéről szóló döntés meghozatalára irányuló döntéshozatalból nem zárta ki.

**18/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa, Kondor Gézát, Révfülöp nagyközség polgármesterét a Társulási Tanács elnökének megválasztotta.

**19/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa Vella Zsoltot a Társulási Tanács alelnökének megválasztásáról szóló döntés meghozatalára irányuló döntéshozatalból nem zárta ki.

**20/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa Vella Zsoltot, Ábrahámhegy község polgármesterét a Társulási Tanács alelnökének megválasztotta.

**21/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa a Társulási Megállapodását felülvizsgálta. A Társulási Tanács az előterjesztésben foglaltakkal egyetértett és a Társulási megállapodás módosítását és egységes szerkezetét az előterjesztés szerinti tartalommal elfogadásra javasolta a Társult képviselő-testületeknek.

**22/2019. (XI.14.) határozat:** Révfülöp és Térsége Óvodai Intézményfenntartó Társulás Társulási Tanácsa a Szervezeti és Működési Szabályzatát felülvizsgálta. A Társulási Tanács az előterjesztésben foglaltakkal egyetértett és a Szervezeti és Működési Szabályzat módosítását és annak egységes szerkezetét az előterjesztés szerinti tartalommal elfogadta.

**23/2019. (XI.14.) határozat:** A Társulási Tanács az óvodavezető dolgozók jutalmazására vonatkozó kérelmét támogatta, és erre a célra a már betervezetten túl nettó 15. 000 Ft/fő összeget biztosított a 2019. évi költségvetésben.

**24/2019. (XII.12.) határozat:** Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 34. § (6) bekezdése alapján az alábbiak szerint döntött a gazdálkodásáról szóló 2019. évi költségvetés módosításáról:

A Társulási Tanács a Révfülöp és Térsége Óvodai Intézményfenntartó Társulás 2019. évi költségvetés bevételi fő összegét 55.066.958 forintban kiadási fő összegét 55.066.958 forintban állapította meg.

A Társulási Tanács a Révfülöp és Térsége Napközi Otthonos Óvoda 2019. évi költségvetés bevételi fő összegét 80.106.166 forintban, kiadási fő összegét 80.106.166 forintban állapította meg.

**III. A Tapolca Környéki Önkormányzati Társulás Társulási Tanácsában végzett tevékenységről**

A Tapolca Környéki Önkormányzati Társulás (székhelye: 8319 Lesenceistvánd, Kossuth u. 145.; telephelye: 8300 Tapolca, Nyárfa u. 3.) működési területe a tapolcai járás területén levő önkormányzatok közigazgatási területe. A Társulás jogi személy, gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Lesenceistvándi Közös Önkormányzati Hivatal (8319 Lesenceistvánd, Kossuth u. 145.) látja el.

A Társulás célja, hogy szervezeti keretet biztosítson a települési önkormányzatok kapcsolat- és együttműködési rendszerének. Célja továbbá a helyi közügyek, valamint a helyben biztosítandó közfeladatok körében ellátandó önkormányzati feladat- és közszolgáltatási rendszer közös, illetve térségi rendszerének kialakítása, szervezése, összehangolása, működtetése, fejlesztése önkormányzati társulás keretében (térségi feladatellátás); a feladatellátás feltétel- és forrásrendszerének koordinálása; a Tapolca, Nyárfa u. 3. szám alatti, a társult önkormányzatok osztatlan közös tulajdonát képező irodaépület fenntartása, üzemeltetése.

A Társulásra átruházott feladat- és hatáskörök:

Szociális alapszolgáltatási feladatok ellátása: szociális étkeztetés, házi segítségnyújtás, család- és gyermekjóléti szolgáltatások, támogató szolgálat. A feladatok ellátására a társulás fenntartja és működteti a Balaton-felvidéki Szociális, Gyermekjóléti, és Háziorvosi Ügyeleti Szolgálatot, mint önállóan működő költségvetési intézményt.

Egészségügyi alapellátás:A Társulás gondoskodik az egészségügyi alapellátás együttes szervezésén belül a központi orvosi ügyelet megszervezéséről és fenntartásáról.

Épületüzemeltetési, épület-fenntartási feladatok: A Társulás térítésmentes használatában van a tag önkormányzatok tulajdonát képező Tapolca, Nyárfa u. 3. szám alatti irodaépület. A Társulás jogosult a feladatellátáshoz nem szükséges helyiségek tartós és eseti bérbeadására, hasznosítására.

Az önkormányzati társulás döntéshozó szerve a Társulási Tanács. A társulási tanácsot a társult önkormányzatok képviselő-testületei által delegált tagok alkotják, akik meghatározott számú szavazattal rendelkeznek. A Társulási Tanács 29 főből áll.

A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről. A társulási tanács képviseleti joggal rendelkező tagjai személyesen, vagy megbízottjuk útján figyelemmel kísérik az általuk képviselt településen a társulás által ellátott tevékenységek színvonalát, és a településen feladatot ellátó, a társulás, vagy intézménye által foglalkoztatott szakdolgozók munkáját. A feladat ellátás tapasztalatairól, az észlelt esetleges hiányosságokról szükség szerint, illetve haladéktalanul tájékoztatja az elnököt, és a munkaszervezet vezetőjét.

2019. évben a Tapolca Környéki Önkormányzati Társulás Társulási Tanácsa három ülést tartott, melyeken az alábbi napirandi pontok kerültek tárgyalásra:

**2019. február 14.**

Napirend:

1. Az intézményi térítési díjak elfogadására javaslat

2. A Balaton-felvidéki Szociális, Gyermekjóléti és Háziorvosi Szolgálat 2019. évi költségvetésének elfogadására javaslat

3. A Tapolca Környéki Önkormányzati Társulás 2019. évi költségvetésének elfogadására javaslat

4. A Társulás saját bevételei és adósságot keletkeztető ügyleteiből eredő fizetési kötelezettségei a költségvetési évet követő három évben

5. Költségvetéshez kapcsolódó tájékoztatási kötelezettség

**2019. május 30. napján**

Napirend:

1. 1. Balaton-felvidéki Szociális, Gyermekjóléti és Háziorvosi Ügyeleti Szolgálat 2018. évi költségvetésének 2. számú módosítása
2. 2. A Tapolca Környéki Önkormányzati Társulás fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat 2018. évi zárszámadásának elfogadására javaslat
3. 3. Tapolca Környéki Önkormányzati Társulás 2018. évi költségvetésének módosítása
4. 4. Tapolca Környéki Önkormányzati Társulás 2018. évi zárszámadásának elfogadására javaslat
5. 5. Beszámoló a Balaton-felvidéki Szociális, Gyermekjóléti és Háziorvosi Ügyeleti Szolgálat 2018. évben végzett munkájáról
6. 6. Vegyes ügyek, tájékoztatók

**2019. november 7. napján**

Napirend:

1. A Társulási Tanács megalakulása
2. Társulás Elnökének megválasztása
3. Társulás Alelnökének megválasztása
4. Pénzügyi, Ellenőrző, Szociális Bizottság Elnökének, tagjainak megválasztása
5. Társulási Megállapodás módosítására javaslat

 6.) Bejelentések, tájékoztatók

Kérem a Tisztelt Képviselő-testületet, hogy beszámolómat elfogadni szíveskedjen.

***Határozati javaslat:***

**SALFÖLD KÖZSÉG ÖNKORMÁNYZATA
KÉPVISELŐ-TESTÜLETÉNEK**

**…/2020. (…) HATÁROZATA**

***az Önkormányzat részvételével működő társulások 2019. évi tevékenységéről szóló***

***beszámoló elfogadásáról***

**Salföld Község Önkormányzata Képviselő-testülete az önkormányzati társulások 2019. évi munkájáról készült beszámolót tudomásul veszi, és elfogadja.**